આ રમતને જાણીને જ કોંગ્રેસે તરત નિવેદન આપ્યું હતું કે દરેક રાજ્યમાં અલગઅલગ ગઠબંધન થશે. પ્રાદેશિક સ્થિતિ પ્રમાણે ગઠબંધનો થશે અને કોંગ્રેસ તે માટે તૈયાર છે. કોંગ્રેસે સ્પષ્ટ નથી કહ્યું, પણ જૂનિયર પાર્ટનર બનવા માટે પણ તૈયાર છે. ના હોય તો તેને જૂનિયર પાર્ટનર બનવા માટેની શીખ તેજસ્વી યાદવે આપી પણ છે. કોંગ્રેસે પોતાની સ્થિતિ અનુસાર મોરચામાં જોડાવું જોઈએ એવું તેજસ્વી યાદવે કહ્યું છે. બિહારમાં નીતિશકુમારની અવઢવને કારણે આરજેડીને ફરી એકવાર ફાયદો દેખાઇ રહ્યો છે, ત્યારે કોંગ્રેસને વધુ બેઠકો આપવાની તેની ગણતરી નથી. તેથી સલાહ સાથે આ સંદેશ પણ યાદવે આપ્યો છે.